Source: http://www.oamk.fi/koulutus_ja_hakeminen/opiskelu_oamkissa/hyvaksilukeminen/
Timestamp: 2017-06-28 17:20:43+00:00
Document Index: 4110148

Matched Legal Cases: ['kko ', '§ 14', '§ 8', '§ 8', '§ 10', '§ 8']

Oamk » Hyväksilukeminen
« pääsivulle | graafinen versio	Oulun ammattikorkeakoulu YHTEYSTIEDOT
Oamk-pääsivu
Insinööri (AMK), rakennus- ja yhdyskuntatekniikka, infrarakennustekniikka
Muusikko (AMK), kirkkomusiikki
Sosiaali- ja terveysalan ylempi AMK, Sosiaali- ja terveysalan kehittäminen ja johtaminen Tradenomi (ylempi AMK), Yrittäjyys ja liiketoimintaosaaminen
Olet tässä: Etusivu » Koulutus ja hakeminen » Opiskelu Oamkissa » Hyväksilukeminen	Sivun lataus epäonnistui, ole hyvä ja päivitä sivu.
Oulun ammattikorkeakoulun tutkintosääntö 12.12.2013
Oulun ammattikorkeakoulun opintosuoritusten arviointisääntö 25.1.2012
Opiskelija saa suorittaessaan ammattikorkeakoulun päätöksen mukaisesti lukea hyväkseen muussa kotimaisessa tai ulkomaisessa korkeakoulussa taikka muussa oppilaitoksessa suorittamiaan opintoja sekä korvata tutkintoon kuuluvia opintoja muilla samantasoisilla opinnoilla. Opiskelija saa ammattikorkeakoulun päätöksen mukaisesti lukea hyväkseen sekä korvata tutkintoon kuuluvia opintoja myös muulla tavoin osoitetulla osaamisella.(A 1045/2009, § 14)
Hyväksilukemisella tarkoitetaan osaamisen hyväksymistä osaksi suoritettavaa tutkintoa, opintokokonaisuutta tai opintojaksoa pakollisina tai vapaasti valittavina opintoina. Ensisijaisesti hyväksilukeminen kohdennetaan pakollisiin opintoihin ja sen jälkeen vapaasti valittaviin opintoihin. Osaaminen on voinut karttua ennen opintoja tai opintojen aikana muualla suoritetuista opinnoista, työkokemuksesta tai vapaa-aikaan liittyvistä toimista. Hyväksilukemisen muotoja ovat korvaaminen ja sisällyttäminen. Korvaamisessa on sisällöllinen vastaavuus ja sisällyttämisessä osaaminen liitetään osaksi tutkintoa esimerkiksi valinnaisina tai vapaasti valittavina opintoina. (Katso kuvio 1.) Hyväksiluettu osaaminen on samanarvoista Oamkissa hankitun osaamisen kanssa.
Kuvio 1. Osaamisen osoittaminen
Opiskelija voi hakea hyväksilukemista opintojen alussa, aikana tai loppuvaiheessa. Esimerkiksi opintojen loppuvaiheessa opiskelijalla on mahdollisuus edistää tutkinnon valmistumista sellaisella osaamisella, jota ei ole vielä tunnustettu opintopisteinä.
Opiskelija saa ohjausta hyväksilukemiseen opinto-ohjaajalta, opettajatuutorilta, koulutusohjelmavastaavalta, suuntautumisvaihtoehtovastaavalta tai opintojakson opettajalta sekä neuvontaa opintotoimiston henkilöstöltä. Opiskelija käynnistää hyväksilukemisprosessin ja on vastuussa osaamisensa osoittamisesta sekä riittävien tietojen toimittamisesta.
Opiskelija arvioi eri tavoin hankkimaansa osaamista. Hän perehtyy opintosuunnitelmassa mainittuihin osaamistavoitteisiin. Opiskelija jäsentää osaamisensa ja opintosuunnitelmassa mainittujen osaamistavoitteiden yhteyksiä. Opiskelija neuvottelee opintojakson opettajan tai koulutusohjelmavastaavan kanssa, miten voisi kuvata ja osoittaa osaamistaan, esimerkiksi yhdellä tai useammalla tavalla alla mainituista
tentti (suullinen tai kirjallinen)
harjoitustyö/muu oppimistehtävä
assistenttiopettajana toimiminen
tuotos (suullinen tai kirjallinen)
osaamisportfolio/-päiväkirja/kielisalkku
taidonnäyte aidossa tai simuloidussa tilanteessa
muu opiskelijan itsensä ehdottama tapa/näyttö
Opiskelija täyttää ehdotuksen hyväksilukemisesta yksikön käytänteen mukaan (eHOPSissa tai lomakkeella).
Opiskelija osoittaa osaamisensa koulutusohjelmavastaavan/opintojakson opettajan kanssa sovitulla tavalla. Hyväksilukemista voi esittää opintokokonaisuuksiin, yksittäisiin opintojaksoihin tai niiden osiin. Päätös hyväksilukemisesta ja opintojakso- tai osasuoritusmerkinnän kirjaaminen opintosuoritusrekisteriin tehdään kolmen viikon kuluessa osaamisen osoittamisesta. Opiskelijalla on mahdollisuus pyytää oikaisua kielteiseen hyväksilukemispäätökseen tutkintolautakunnalta.
Ulkomailla tai muulla kuin suomen tai ruotsin kielellä koulusivistyksen saaneelta opiskelijalta vaadittavasta kielitaidosta ja hänen kypsyysnäytteestä päättää ammattikorkeakoulu (A 352/03 § 8 ja 10, muutokset A 497/04 § 8 ja A 423/05 § 10). Kyseisen opiskelijan kielitaidosta sekä hänen opinnäytetyön ja kypsyysnäytteen kielestä päättää rehtori. Ammattikorkeakoulu voi erityisestä syystä vapauttaa opiskelijan säädetyistä kielitaitovaatimuksista osittain tai kokonaan (A 352/03 § 8). Kielitaitovaatimuksista vapauttamisesta päättää rehtori.
Sivu päivitetty 4.1.2015	Oamk Yhteys- ja laskutustiedot